als_Latn dik_Latn sag_Latn
Çfarë është Pinterest?
Pinterest është një rrjet ku organizohen dhe shpërndahen online imazhe të cilat ju i konsideroni interesante apo inspiruese. Njeherë që ngarkohen dhe shpërndahen në Pinterest, këto imazhe bëhen të njohura si Pin-e, të cilat përdoruesi mund t’i vendosë në Boards të përpunuar nga vetë ai. Ju mund të krijoni Boards për gjithçka të imagjinueshme, nga macet tek makinat klasike e deri tek macet që ngasin makina klasike.
Për çfarë shërben Pinterest?
Edhe pse nuk ka asgjë të keqe te rrini duke parë e pinuar imazhe cool gjithë ditës, Pinterest në të vërtetë është një instrument shumë i vyer për personat që kanë një objektiv specifik në kokë. Për shembull, shumë nuse-të-ardhshme i kanë zëvendësuar blloqet e planifikimit të dasmës me thjeshtësinë dhe prakticitetin që ofron Pinterest. Disa të tjerë krijojnë nga një Board për secilën dhomë të shtëpisë dhe pastaj u bëjnë pin ideve të dekorit për atë hapësirë.
Artistët e përdorin për të organizuar imazhe frymëzuese në punën e tyre. Kuzhinierët mbajnë recetat online. Studentët universitar mund të krijojnë listat e shpenzimeve që u nevojiten për shkollën.
Board-et mund të kenë kontribues të shumëfishtë, kështu që bashkëpunimi me kolegët në një projekt të caktuar është më i thjeshtë për secilin që të shprehë frymëzimin e tij.
Si t’u bëj Pin gjërave?
Starto nga vetë faqja e Pinterest në internet. Çdo Pin në rrjedhën tuaj të gjërave ka edhe butonin “Pin it”. Kur të del para sysh një imazh që e pelqeni, klikon butonin dhe përzgjidh imazhin përkates. Caktoje Pin-in tek një Board, vendos edhe tekstin e përshkrimit, dhe me kaq mbaro puna.
Ose drejtohu te faqja e parë e Pinterest dhe kliko shenjën “+” që të shtoni imazhet apo videot tuaja personale.
E njëjta praktikë dhe metodologji ekziston edhe me Pinterest app në mobile.
Ana sociale?
Pinterest funksionon me follow, nga natyra e strukturës së rrjetit social, Pinterest i ngjan më shumë Twitter-it sesa Facebook-ut. Nëse gjeni një Board veçanërisht interesant për ju, bëjini follow azhurnimeve të tij, ose drejtohu tek profile i Pinerit dhe ndiqi të gjitha Board-et e tij. Ashtu si Twitteri, është një rrjet i hapur, kështu që për t’i bërë follow dikujt nuk është e nevojshme të marrësh aprovim prej tij, e as nuk e ke për detyrë që t’i bësh edhe ti follow kujt në këmbim.
Pin-et tuaja mund ti shpërndani edhe ne rrjetet tuaja sociale si Facebook që ta rrisni fushën e shikueshmërisë. Ose mund të kopjoni embeded code dhe ta postoni në faqen tuaj të internetit apo në blogun tuaj.
Çfarë duhet të di tjetër?
Pinterest është pra, i përkufizuar shkurt, një katalog kompleks i ideve dhe inspirimeve, të shprehura me foto e me video.
Nëse jeni duke kërkuar një dhuratë për dikë, kaloni tek Gifts menu për ide; shumica kanë edhe çmimet të afishuara. Përveçse frymëzoheni dhe zgjeroni mundësitë për një zgjedhje të veçantë, keni mundësinë e parashikimit të shpenzimit rreth çfarë vlere vërtitet çmimi i dhuratës që po konsultoni.
Mund ta përdorni Pinterestin për të promovuar veten gjithashtu, veçse duhet të shpalosni shumë kreativitet në këtë rast.
A keni ndonjë ide tjetër për përdoruesit e Pinterest? Si e përdor ti Pinterestin? Ndaji idetë tuaja me ne duke shkruar një koment në hapësirën mëposhtë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn